Съдържание

# Помощник за диаграма - Диапазон с данни

Отваря диалоговия прозорец „Диапазони с данни“, в който можете да редактирате диапазона с данни и сериите от данни.

На тази страница от помощника за диаграма можете да изберете един източник на диапазона с данни. Диапазонът може да съдържа няколко правоъгълни блока от клетки.

Използвайте страницата „Серии от данни“ на помощника за диаграма, ако ви е необходим по-фин контрол върху диапазоните с данни.

За достъп до тази команда...

#### От лентата с менюта:

Изберете Вмъкване - Диаграма - Серия от данни.

Щракнете двукратно върху диаграма, след което изберете Форматиране - Диапазони с данни.

#### От интерфейса с раздели:

Изберете Вмъкване - Диаграма - Серия от данни.

#### От лентите с инструменти:

Вмъкване на диаграма

Този диалогов прозорец е налице само за диаграми, базирани върху таблица на Calc или Writer.

Натиснете Shift+F1 и посочете някоя контрола, за да научите повече за нея.

## Указване на диапазон с данни

1. Изберете диапазона с данни по някой от следните начини:

   Въведете диапазона с данни в текстовото поле.

   В Calc диапазонът може да е например "$Лист1.$B$3:$B$14". Забележете, че диапазонът с данни може да включва няколко области от листа, например "$Лист1.A1:A5;$Лист1.D1:D5" също е валиден диапазон с данни.

   Външен диапазон с данни може да бъде зададен например като 'file:///home/user/Documents/Price list.ods'#$'Information SKU'.H51, както е описано в Цитиране на клетка от друг лист.

   В Writer диапазонът с данни може да бъде например "Таблица1.A1:E4".

   В Calc щракнете върху Избиране на диапазон с данни, за да минимизирате диалоговия прозорец, после плъзнете през област от клетки, за да изберете диапазона с данни.

   Ако ви е необходима област, съставена от отделени един от друг блокове от клетки, въведете първия диапазон, после ръчно добавете знак „точка и запетая“ в края на текстовото поле и въведете другите диапазони, също разделени с точка и запетая.

2. Щракнете върху някоя от възможностите за серии от данни в редове или колони.

3. Отметнете дали диапазонът с данни съдържа надписи в първия ред, първата колона или и двете.

Мострата ви показва как ще изглежда готовата диаграма.

## Диапазон с данни

Въведете диапазона с данни, който искате да включите в диаграмата. За да минимизирате този диалог, докато избирате диапазона с данни в Calc, щракнете върху бутона Избиране на диапазон с данни.

## Серии от данни в редове

Данните в сериите се вземат от последователните редове в избрания диапазон. При точкови диаграми първата серия от данни съдържа стойностите на x за всички серии. Останалите серии се използват като стойности на y, по един за всяка серия.

## Серии от данни в колони

Данните в сериите се вземат от последователните колони в избрания диапазон. При точкови диаграми първата колона от данни съдържа стойностите на x за всички серии. Останалите колони се използват като стойности на y, по една за всяка серия.

## Първият ред съдържа заглавия

За серии от данни в колони: първият ред от диапазона се използва като имена на сериите от данни. За серии от данни в редове: първият ред от диапазона се използва като имена на категории. Останалите редове представляват сериите от данни. Ако това поле не е отметнато, всички редове са серии от данни.

## Първата колона съдържа заглавия

За серии от данни в колони: първата колона от диапазона се използва като имена на сериите от данни. За серии от данни в редове: първата колона от диапазона се използва като имена на категории. Останалите колони представляват сериите от данни. Ако това поле не е отметнато, всички колони са серии от данни.

Теми, свързани с показаната

Вмъкване на диаграми

Помощник за диаграма - Тип диаграма

Помощник за диаграма - Серии от данни

Помощник за диаграма - Елементи на диаграмата

Моля, подкрепете ни!